**Poziv na iskazivanje interesa**

**za odabir Financijskih institucija (banke)**

 **u sklopu Programa „EFRR Portfeljna jamstava“ za MSP-ove**

**koji se financiraju iz EFRR-a (EU fondova)**

**Datum: 10.10.2025.**

**1. Kontekst**

U sklopu Programa Konkurentnost i kohezija 2021.-2027. (dalje: „**PKK 2021.-2027.**”), Vlada RH i Europska unija („**EU**“) su odlučile dodijeliti financijska sredstva za **Program „EFRR Portfeljna jamstava“** za mikro, male i srednje poduzetnike (dalje: „**Program**“[[1]](#footnote-1)), koji je usmjeren na konkretne i dobro utvrđene nedostatke na tržištu u cilju osiguranja boljeg pristupa financiranju ovoj skupini poduzetnika.

Program je odobrila Vlada RH na sjednici održanoj 03.07.2025.godine koji je objavljen u Narodnim novinama (NN 98/25) (Program Vlade). U okviru odobrenog programa izrađeni su Uvjeti provedbe financijskog instrumenta EFRR Portfeljna jamstva (Provedbeni Program) koji je usvojio Upravni odbor HAMAG-BICRO-a na sjednici održanoj 09.10.2025. godine te je isti uključen kao **Prilog I** ovom Pozivu na iskazivanje interesa (dalje: „**Poziv**“).

Mikro, mali i srednji subjekti malog gospodarstva (dalje: **„MSP“**) prema definiciji iz Preporuke Komisije 2003/361/EZ od 6.5.2003. godine i njenim izmjenama i dopunama (Preporuka EK) su „**Krajnji primatelji**“ ovog Programa. Važeća definicija MSP-ova sadržana je u **Prilogu II** ovog Poziva.

Ministarstvo regionalnog razvoja i fondova EU, kao „**Upravljačko tijelo**“ (dalje: „**UT**“) za PKK2021.-2027. povjerilo je HAMAG-BICRO-u ulogu Tijela za provedbu financijskog instrumenta koji upravlja Programom u korist prihvatljivih Krajnjih primatelja. Prihvatljivost Krajnjih primatelja je definirana temeljem Programa.

Temeljem Javnog poziva za iskazivanje interesa za sudjelovanje u provedbi Programa, HAMAG-BICRO će odabrati Financijske institucije, koje će vlastitim sredstvima kreirati portfelj novih kredita za MSP-ove u okviru kojeg portfelja portfeljnim jamstvom se osigurava pokriće kreditnog rizika na razini svakog pojedinačnog kredita, a rizik koji zadržavaju Financijske institucije ni u kojem slučaju ne smije biti manji od 20 % iznosa glavnice pojedinog kredita.

Program je financiran iz sredstava EU fondova odnosno EFRR fonda u okviru PKK-a te će se provoditi na području Republike Hrvatske.

Portfeljno jamstvo je financijski instrument (dalje: FI) u smislu Uredbe br. 2024/2509 članka 2. (30) („**Financijska uredba**“) te će se staviti na raspolaganje u sklopu operacije koja je dio Prioriteta 1. *Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju*, Specifični cilj RSO1.3. *Jačanje održivog rasta i konkurentnosti MSP-ova i otvaranje radnih mjesta u njima, među ostalim i kroz produktivna ulaganja*., definiran u PKK 2021.-2027. kao i u kontekstu *ex-ante* procjene koja se traži sukladno članku 58. Uredbe (EU) br. 2021/1060.

FI je osmišljen na način da se financijska korist (smanjenje ukupne kamatne stope koju zahtijeva Financijska institucija i/ili smanjenje kolaterala pri odobravanju jamčenih kredita) u potpunosti prenosi na Krajnje primatelje, a financiranje osigurano Krajnjim primateljima mora biti u skladu s primjenjivim propisima za državne potpore te odabir Krajnjih primatelja mora biti transparentan i opravdan, izbjegavajući sukob interesa uz osiguranje jednakosti postupanja.

Financijska korist EFRR Portfeljnog jamstva mora se prenijeti na Krajnje primatelje u obliku poboljšanih uvjeta financiranja, poput smanjene kamatne stope kredita i/ili nižih zahtjeva za instrumentima osiguranja (kolateralom).

EFRR Portfeljno jamstvo je u skladu sa svim primjenjivim EU i nacionalnim zakonima i propisima, posebno sljedećima:

* Uredba (EU) br. 2021/1058 (ERDF)
* Uredba (EU) br. 2021/1060 (CPR)
* Uredba (EU) br. 2023/2831 (*de minimis*)
* Uredba (EU) br. 2509/2024 (*„Financijska uredba“)*

Financijska alokacija za EFRR Portfeljna jamstva iznosi 30 mil EUR uz minimalni faktor multiplikacije 5 . Taj će iznos biti na raspolaganju Financijskim institucijama koje će biti odabrane na ovom Pozivu.

Financijske institucije prilikom prijave mogu odabrati sljedeće alokacije:

|  |  |
| --- | --- |
|  | 3 x 4.000.000,00 EUR |
|  | 1 x 3.000.000,00 EUR |
|  | 1 x 2.500.000,00 EUR |
|  | 2 x 2.000.000,00 EUR |
|  | 2 x 1.500.000,00 EUR |
|  | 4 x 1.000.000,00 EUR |
|  | 3 x 500.000,00 EUR |

U prijavi je potrebno navesti za koju od ponuđenih alokacija Financijska institucija aplicira (od 1. do 9.). **Moguće je aplicirati samo za jednu alokaciju**.

Za sudjelovanje u provedbi Programa maksimalno će se odabrati **16 Financijskih institucija** prema poretku sukladno ostvarenim bodovima kako je definirano ovim Pozivom. Sve prijave za Program, koje se pošalju u HAMAG-BICRO, moraju se pripremiti sukladno *Obrascu za iskaz interesa* koji se nalazi u **Prilogu III** ovog Poziva.

**Prilog IV** Pozivu sadrži tablicu bodovanja za odabir Financijskih institucija koje će provoditi Program.

Predložak Sporazuma o poslovnoj suradnji koji će sklopiti HAMAG-BICRO i odabrane Financijske institucije temeljem Programa nalazi se u **Prilogu V** ovog Poziva.

Sukladno prethodno navedenom, osim ovog uvodnog dokumenta, Poziv sadrži sljedeće dokumente:

* Prilog I: Odredbe i uvjeti Programa
* Prilog II: Definicija MSP-a
* Prilog III: Obrazac za iskazivanje interesa, s dodacima (koji ispunjavaju Prijavitelji)
* Prilog IV: Tablica bodovanja
* Prilog V: Predložak Sporazuma o poslovnoj suradnji

**Ovaj Poziv je objavljen na internetskoj stranici HAMAG-BICRO-a 10.10.2025. godine.**

**2. Prihvatljivost Financijskih institucija (banke) u sklopu ovog Poziva**

Ovaj Poziv je upućen i ograničen na Financijske institucije koje provode financiranje MSP-ova, te su propisno osnovane i imaju ovlaštenje za provođenje kreditnih aktivnosti u Republici Hrvatskoj.

Prihvatljive Financijske institucije moraju biti u skladu s relevantnim standardima i važećim propisima o sprečavanju pranja novca, borbe protiv terorizma i poreznih prijevara kojima iste podliježu te ne smiju sklapati niti održavati poslovne odnose sa subjektima koji su osnovani na područjima čije jurisdikcije ne surađuju s Europskom unijom u vezi primjene međunarodno dogovorenog poreznog standarda, ili čije porezne prakse se ne pridržavaju Preporuke Komisije od 6. prosinca 2012. u vezi mjera namijenjenih poticanju trećih zemalja na primjenu minimalnih standarda dobrog upravljanja u poreznim pitanjima (C(2012)8805).

U okviru ovog Poziva, primjenjivat će se **kriteriji za isključenje** određeni **člankom 138. Financijske uredbe** (Uredba EU br. 2024/2509).

Navedeno znači da HAMAG-BICRO ne može odabrati Prijavitelja - Financijsku instituciju koja se (na dan podnošenja i unatrag pet godina od dana podnošenja Prijave) nalazi u jednoj od situacija opisanih u nastavku:

1. ako je Financijska institucija u **stečaju**, u postupku u slučaju **insolventnosti** ili u postupku **likvidacije**, ako njegovom imovinom upravlja stečajni upravitelj ili sud, ako je u nagodbi s vjerovnicima, ako su mu poslovne aktivnosti suspendirane ili ako je u bilo kakvoj istovrsnoj situaciji koja proizlazi iz sličnog postupka predviđenog pravom Unije ili nacionalnim pravom;
2. ako je pravomoćnom presudom ili konačnom upravnom odlukom utvrđeno da Financijska institucija krši svoje obveze u vezi s plaćanjem **poreza** ili **doprinosa za socijalno osiguranje** u skladu s primjenjivim pravom;
3. ako je pravomoćnom presudom ili konačnom upravnom odlukom utvrđeno da je/su Financijska institucija i/ili osoba ovlaštena za zastupanje **kriva za tešku povredu dužnosti zbog kršenja primjenjivih zakona ili drugih propisa ili etičkih normi profesije** kojoj Financijska institucija ili osoba ovlaštena za zastupanje pripada ili **zbog protupravnog postupanja koje utječe na njegovu profesionalnu vjerodostojnost** u slučaju ako takvo postupanje ukazuje na protuzakonitu namjeru ili krajnju nepažnju, uključujući osobito bilo što od sljedećeg:
4. netočno prikazivanje informacija, s namjerom ili iz nepažnje, koje su potrebne kako bi se potvrdilo da ne postoji osnova za isključenje ili da su ispunjeni kriteriji prihvatljivosti ili kriteriji za odabir ili pri izvršenju pravne obveze;
5. dogovaranje s drugim osobama ili subjektima radi narušavanja tržišnog natjecanja;
6. kršenje prava intelektualnog vlasništva;
7. nepropisan utjecaj ili pokušaj da se nepropisno utječe na proces odlučivanja radi pribavljanja sredstava Unije iskorištavanjem, putem lažnog predstavljanja, sukoba interesâ koji uključuje bilo kojeg financijskog izvršitelja ili drugu osobu iz članka 61. stavka 1. Uredbe 2024/2509;
8. pokušaj da se pribave povjerljive informacije zahvaljujući kojima bi imao nepoštenu prednost u postupku dodjele;
9. poticanje na diskriminaciju, mržnju ili nasilje nad skupinom osoba ili članom određene skupine ili slične aktivnosti koje su u suprotnosti s vrijednostima na kojima se Unija temelji i koje su utvrđene u članku 2. Ugovora o Europskoj uniji  (UEU-a), ako takva povreda dužnosti utječe na integritet osobe ili subjekta, što negativno utječe na izvršenje pravne obveze ili je konkretna prijetnja njezinu izvršenju;
10. ako je **pravomoćnom presudom** utvrđeno da je Financijska institucija ili osoba ovlaštena za zastupanje nad istom kriva za bilo što od sljedećeg:
11. prijevaru;
12. primanje mita i davanje mita ili korupciju;
13. postupanje vezano uz zločinačku organizaciju;
14. pranje novca ili financiranje terorizma;
15. kaznena djela terorizma ili kaznena djela povezana s terorističkim aktivnostima ili poticanje, pomaganje, potpora ili pokušaj počinjenja takvih kaznenih djela;
16. dječji rad ili druga kaznena djela u vezi s  trgovanjem ljudima;
17. Financijska institucija ili osoba ovlaštena za zastupanje pokazala je znatne **nedostatke pri ispunjavanju glavnih obveza** pri izvršenju pravne obveze koja se financira iz proračuna, što je:
18. dovelo do preuranjenog prestanka pravne obveze;
19. dovelo do primjene ugovornih kazni ili drugih ugovornih sankcija;

ili

1. otkriveno nakon provjera, revizija ili istraga dužnosnika za ovjeravanje, OLAF-a, Europskog revizorskog suda ili EPPO-a;
2. **pravomoćnom presudom ili konačnom upravnom odlukom** utvrđeno je da je Financijska institucija ili osoba ovlaštena za zastupanje **počinila nepravilnost** u smislu članka 1. stavka 2. Uredbe Vijeća (EZ, Euratom) br. 2988/95;
3. pravomoćnom presudom ili konačnom upravnom odlukom utvrđeno je da je Financijska institucija **osnovala** subjekt u drugoj jurisdikciji kako bi **izbjegao fiskalne, socijalne ili bilo koje druge pravne obveze**, uključujući obveze povezane s radničkim pravima, zapošljavanjem i radnim uvjetima, u jurisdikciji u kojoj se nalazi njegovo sjedište, središnja uprava ili glavno mjesto poslovanja;
4. pravomoćnom presudom ili konačnom upravnom odlukom utvrđeno je da je **da je** **Financijska institucija osnovana s ciljem** iz točke (g);
5. Financijska institucija ili osoba ovlaštena za zastupanje namjerno i bez odgovarajućeg obrazloženja **odbija istragu, provjeru ili reviziju** koju obavlja dužnosnik za ovjeravanje, njegov predstavnik ili revizor, OLAF, EPPO ili Europski revizorski sud. Smatra se da Financijska institucija ili osoba ovlaštena za zastupanje odbija istragu, provjeru ili reviziju ako poduzima radnje čiji je cilj ili učinak spriječiti, onemogućiti ili odgoditi radnje potrebne za provođenje istrage, provjere ili revizije. Takve radnje osobito uključuju uskraćivanje potrebnog pristupa svojim prostorijama ili drugim područjima koja se koriste u poslovne svrhe, prikrivanje ili odbijanje otkrivanja informacija ili pružanja lažnih informacija.
6. Financijska institucija podliježe odluci o isključenju sadržanoj u središnjoj bazi podataka za rano otkrivanje i isključenje koju je uspostavila i koju vodi EK (baza podataka EDES dostupna na službenim stranicama EU-a);
7. Financijska institucija je osnovana na državnim područjima čije nadležnosti ne surađuju s EU u vezi s primjenom međunarodno dogovorenih poreznih standarda ili u svojoj poreznoj praksi ne poštuju načela Preporuke EK od 6. prosinca 2012. o mjerama kojima je cilj poticati treće zemlje na primjenu minimalnih standarda dobrog upravljanja u poreznim stvarima (C(2012)8805);
8. Financijska institucija posluje s entitetima iz država čije pravosuđe ne surađuje s EU s obzirom na primjenu međunarodno dogovorenih poreznih standarda Organizacije za ekonomsku suradnju i razvoj (OECD) i njenim forumom o transparentnosti i razmjeni podataka u porezne svrhe.

**Prijavitelji moraju pristati na reviziju od strane:** UT-a, Revizorskih tijela RH nadležna za provođenjem revizije nad FI-jem (npr. državnog ureda za reviziju, ARPA,…), revizorskih tijela države članice, Europske Komisije, Europskog revizorskog suda i HAMAG-BICRO-a.

**3. Jezik i mjerodavni zakoni**

Iskaz interesa u obrascu priloženom u Prilogu III ovog Poziva mora se pripremiti na hrvatskom jeziku. Uvjeti Sporazuma o poslovnoj suradnji je na hrvatskom jeziku te su mjerodavni zakoni RH.

**4. Podnošenje Prijave**

Kako bi ostvarili mogućnost sudjelovanja u provedbi ovog Programa, zainteresirane Financijske institucije („Prijavitelji“) moraju podnijeti Prijavu („Iskaz interesa“ prema predlošku odnosno Obrascu iz **Priloga III** ovog Poziva) zajedno sa dodacima odnosno popratnim dokumentima (iz Priloga III) HAMAG-BICRO-u do krajnjeg **roka za podnošenje prijava: 28.10.2025.godine do 11:59:59.**

Iskaz interesa za ovaj Poziv dostavlja se na adresu elektroničke pošte: *porfi@hamagbicro.hr* te sadrži popunjeni **Obrazac za Iskaz interesa** zajedno s **dodacima** odnosno popratnim dokumentima **(Izjava 1, Izjava 2, Izjava 3, Izjava 4 i Izjava 5)** moraju biti digitalno potpisan kvalificiranim elektroničkim potpisom od strane osobe/a ovlaštene/ih za zastupanje ili vlastoručno potpisan i ovjereni od strane javnog bilježnika.

Radi izbjegavanja sumnje, HAMAG-BICRO ne prihvaća Prijave dostavljene putem pošte.

HAMAG-BICRO će svakom Prijavitelju elektroničkom poštom poslati potvrdu o primitku kojom se samo potvrđuje zaprimanje predmetne Prijave. Navedena potvrda o zaprimanju Prijave ne predstavlja potvrdu HAMAG-BICRO-a o potpunosti ili ispravnosti dostavljenog obrasca Iskaza interesa, niti o valjanosti priloženih dokumenata. Također, ista se ne smije tumačiti kao procjena, prihvaćanje ili bilo kakav oblik odobrenja Prijave od strane HAMAG-BICRO-a.

Sva pitanja u svezi poziva mogu se poslati na e-mail: *porfi@hamagbicro.hr*, najkasnije do **17.10.2025. godine** (uključujući taj cijeli dan).

HAMAG-BICRO zadržava pravo u bilo kojem trenutku izvršiti promjene u: obrascu - Iskaz interesa i njegovim dodacima, prilozima javnom pozivu, postupku odabira ili uvjetima odabira, datumima i rokovima.

Prijavitelj može povući svoju Prijavu u bilo kojoj fazi postupka odabira.

**Zajedničke prijave nisu dopuštene.**

**5. Postupak odabira Financijskih institucija**

Financijske institucije će se odabrati putem objektivnog postupka odabira vodeći računa o općim načelima transparentnosti, jednakog tretmana i nediskriminacije, izbjegavanju sukob interesa, a sve u skladu s pravilima EU fondova te najboljim poslovnim i tržišnim praksama.

Nakon zaprimanja Prijave HAMAG-BICRO će Prijavitelje odabrati putem procesa odabira prikazanog u sljedećim točkama ovog Poziva.

**Postupak odabira obuhvaća:**

* provjeru usklađenosti Iskaza interesa s formalnim kriterijima
* ocjenu Iskaza interesa na temelju kriterija za ocjenjivanje
* rangiranje ponuda odnosno Iskaza interesa

**Ishod vrednovanja/odabira objaviti će se na internetskoj stranici HAMAG-BICRO-a najkasnije 31.10.2025. godine**.

Postupak odabira Financijskih institucija za suradnju u provedbi Programa završava sklapanjem Sporazuma o poslovnoj suradnji (dalje: Sporazum).

HAMAG-BICRO nema obvezu sklopiti Sporazum s odabranim Prijaviteljem odnosno pregovori o uvjetima Sporazuma ni na koji način ne podrazumijevaju obvezu za HAMAG-BICRO da sklopi takav Sporazum s podnositeljem Prijave.

Odabrana Financijska institucija obvezna je potpisati Sporazum do **31.01.2026**. godine. Za odabranu Financijsku instituciju koja do **31.01.2026.** godine nije potpisala Sporazum ovaj Poziv više ne proizvodi nikakve pravne učinke i stavlja se van snage te se raspisuje novi Poziv kako bi se odabrala nova Financijska institucija.

**5.1. Formalna ocjena**

HAMAG-BICRO će ocijeniti je li Iskaz interesa za Program podnesen i pripremljen u skladu s odredbama ovog Poziva te jesu li dostavljene tražene Izjave koje uključuju potrebne informacije u traženom obliku, uključujući sljedeće:

* Izjava o nepostojanju situacije za isključivanje
* Izjava o ovlaštenju za provođenje relevantne provedbene zadaće na razini EU i nacionalnog zakona i politika
* Izjava o pristanku na reviziju
* Izjavao nepostojanju supervizorskih mjera
* Izjava o prihvaćanju mjera za usklađivanje interesa i ublažavanje mogućih sukoba interesa

**5.2. Procjena kvalitete**

Nakon formalne provjere zaprimljenih Iskaza interesa od Prijavitelja, HAMAG-BICRO će odabrati Financijske institucije prema sljedećim kriterijima ocjenjivanja:

1. smanjenje kamatne stope
2. volumen (iznos isplaćenih kredita u mil EUR) kredita odobrenih u programu „ESIF Ograničeno portfeljno jamstvo“
3. broj partija kredita odobrenih u programu „ESIF Ograničeno portfeljno jamstvo“

Za točku **b)** i **c)** kao važeći i relevantni podaci uzimaju se u obzir samo podaci sa stanjem na dostavljeni posljednji kvartalni izvještaj koji je prethodio Javnom pozivu.

**Bodovanje će se vršiti u situaciji da se za istu alokaciju prijavi više** **Financijskih institucija od onog broja koji je predviđen po pojedinoj alokaciji** (npr. *5 milijuna eura alokacije je predviđen za jednu banku te ukoliko se javi dvije i više banaka HAMAG-BICRO će vršiti bodovanje*).

**Tablica bodovanja prikazana je u Prilogu IV.**

Ako dvije ili više Financijskih institucija ostvari jednak broj bodova, kao pretežit kriterij u odabiru Financijske institucije uzima se kriterij - ***Broj partija kredita odobrenih u programu „ESIF Ograničeno portfeljno jamstvo“*** i ona Financijska institucija koja u pogledu tog kriterija ostvari veći broj bodova biti će odabrana.

**Tablica - kriteriji ocjenjivanja**

|  |  |
| --- | --- |
| **Kriteriji ocjenjivanja** | **Razredi** |
| **1. Smanjenje kamatne stope** | % jamstva* do 20
* 21-40
* 41-60
* 61-80
 |
| **2. Volumen kredita odobrenih u programu „ESIF Ograničeno portfeljno jamstvo“ (u mil EUR)** | * od 0-10
* od 11-20
* od 21-30
* od 31-40
* od 41-50
 |
| **3. Broj partija kredita odobrenih u programu „ESIF Ograničeno portfeljno jamstvo“** | * od 0-50
* od 51-100
* od 101-150
* od 151-200
* od 201-250
* od 251-300
* od 301-350
* više od 351
 |

**PRILOZI:**

**PRILOG I**

**ODREDBE I UVJETI PROGRAMA**

**PRILOG II**

(Prilog II postoji na hrvatskom: <https://eur-lex.europa.eu/legal-content/HR/TXT/?uri=celex%3A32003H0361>)

**DEFINICIJA MSP-A**

Članak 1.

**Poduzetnik**

Poduzetnik je subjekt koji sudjeluje u gospodarskoj djelatnosti bez obzira na njegov pravni oblik. To posebice uključuje samostalno zaposlene osobe i obiteljska poslovanja koja se bave obrtom ili drugim djelatnostima, kao i partnerstva ili udruženja koja redovito obavljaju gospodarske djelatnosti.

*Članak 2.*

**Broj zaposlenika i financijske gornje granice koje određuju kategoriju poduzetnika**

Kategorija mikro, malih i srednjih poduzetnika (MSP) sastoji se od poduzetnika koja imaju manje od 250 zaposlenika te ostvaruju godišnji promet do 50 milijuna eura i/ili čiji ukupni iznos godišnje bilance ne prelazi 43 milijuna eura.

U okviru kategorije MSP-a mali poduzetnik se definira kao poduzetnik s manje od 50 zaposlenika čiji godišnji promet i/ili ukupni iznos godišnje bilance ne prelazi 10 milijuna eura.

U okviru kategorije MSP-a, mikro poduzetnik se definira kao poduzetnik s manje od 10 zaposlenika čiji godišnji promet i/ili ukupni iznos godišnje bilance ne prelazi 2 milijuna eura.

*Članak 3.*

**Vrste poduzetnika koje se uzimaju u obzir prilikom izračuna broja zaposlenika i financijskih iznosa**

„Samostalni poduzetnik“ je svaki poduzetnik koji nije klasificiran kao partnerski poduzetnik u smislu stavka 2. ili kao povezani poduzetnik u smislu stavka 3.

„Partnerski poduzetnici“ su svi poduzetnici koji nisu klasificirani kao povezana društva u smislu stavka 3. i između kojih postoji sljedeći odnos: jedan poduzetnik (društvo na višoj razini proizvodnje) drži, samostalno ili zajedno s jednim ili više povezanih poduzetnika u smislu stavka 3., 25% ili više kapitala ili glasačkog prava u drugom poduzetniku (društvu na višoj razini proizvodnje).

Međutim, poduzetnik se može definirati kao samostalan, pa stoga i da je bez poduzetnika partnera, čak i ako dolje navedeni ulagači dostignu ili premaše ovaj prag od 25%, pod uvjetom da spomenuti ulagači nisu pojedinačno ili zajednički povezani, u smislu stavka 3., s poduzetnikom u pitanju:

javna investicijska društva, društva s rizičnim kapitalom, pojedinci ili skupine pojedinaca s redovnom djelatnošću ulaganja rizič­nog kapitala koji ulažu vlasnički kapital u poslove bez burzovne kvotacije („poslovni anđeli“), pod uvjetom da su ukupna ulaganja navedenih poslovnih anđela u istome poduzetniku manja od 1.250.000 eura;

sveučilišta ili neprofitni istraživački centri;

institucionalni ulagači, uključujući regionalne razvojne fondove;

samostalna lokalna tijela s godišnjim proračunom manjim od 10 milijuna eura i s manje od 5.000 stanovnika.

„Povezani poduzetnici“ su poduzetnici između kojih postoje neki od sljedećih odnosa:

jedan poduzetnik ima većinu glasačkih prava dioničara i članova u drugome poduzetniku;

jedan poduzetnik ima pravo imenovati ili smijeniti većinu članova uprave ili nadzornog odbora drugog poduzetnika;

jedan poduzetnik ima pravo vršiti dominantni utjecaj nad drugim poduzetnikom u skladu s ugovorom sklopljenim s tim poduzetnikom ili u skladu s odredbom iz statuta poduzetnika;

jedan poduzetnik, koji je dioničar ili član drugog poduzetnika, temeljem sporazuma s ostalim dioničarima ili članovima tog poduzetnika, samostalno kontrolira većinu glasačkih prava dioničara ili članova u tome poduzetniku.

Pretpostavlja se da dominantni utjecaj ne postoji ukoliko ulagači iz druge točke stavka 2. nisu izravno ili neizravno uključeni u upravljanje dotičnim poduzetnikom, ne dovodeći u pitanje njihova prava kao vlasnika udjela.

Poduzetnici između kojih postoji neki od odnosa opisanih u prvoj točki preko jednog ili više drugih poduzetnika ili koji imaju ulagače spomenute u stavku 2. također se smatraju povezanim poduzetnicima.

Poduzetnici između kojih postoji neki od ovih odnosa preko jedne fizičke osobe ili skupine fizičkih osoba koje posluju zajednički, također se smatraju povezanim poduzetnicima pod uvjetom da svoju djelatnost ili dio svoje djelatnosti obavljaju na mjerodavnom tržištu ili na susjednim tržištima.

„Susjednim tržištem“ smatra se tržište određenog proizvoda ili usluge koje se nalazi na višoj ili nižoj razini proizvodnje u odnosu na relevantno tržište.

Osim slučajeva iz stavka 2. druge točke, poduzetnik se ne može smatrati MSP-om ako jedno ili više javnih tijela zajednički ili pojedinačno, izravno ili neizravno, kontrolira 25% ili više udjela u kapitalu ili prava glasa.

Poduzetnici mogu davati izjave o svome statusu samostalnih, partnerskih ili povezanih društava, uključujući sve podatke koji se odnose na gornje granice iz članka 2. Izjava se može dati čak i ako raspodjela kapitala ne omogućava točno određivanje njegova držatelja, pri čemu poduzetnik može u dobroj vjeri izjaviti kako legitimno pretpostavlja da se 25 % ili više njegova udjela ne nalazi u vlasništvu jednog poduzetnika ili u zajedničkom vlasništvu povezanih poduzetnika. Spomenuta izjava ne dovodi u pitanje provjere i ispitivanja predviđena nacionalnim propisima ili propisima Zajednice.

*Članak 4.*

**Podaci koji se koriste za izračun broja zaposlenika, financijskih iznosa i referentno razdoblje**

1. Podaci koji se koriste za izračun broja zaposlenika i financijskih iznosa odnose se na zadnje odobreno računovodstveno razdoblje i izračunavaju se na godišnjoj osnovi. Uzimaju se u obzir počevši od datuma zaključivanja financijskih izvješća. Iznos prometa se izračunava bez poreza na dodanu vrijednost (PDV) i ostalog neizravnog oporezivanja.
2. Ako na datum zaključivanja financijskih izvješća poduzetnik otkrije da je na godišnjoj osnovi premašio ili pao ispod broja zaposlenika ili financijskih gornjih granica iz članka 2., to neće rezultirati gubitkom ili stjecanjem statusa srednjeg, malog ili mikro poduzetnika osim ako se spomenute gornje granice ne premaše tijekom dva uzastopna računovodstvena razdoblja.
3. Što se tiče novoosnovanih poduzetnika čija financijska izvješća još nisu odobrena, podaci u pitanju se izvode iz procjene u dobroj vjeri tijekom financijske godine.

Članak 5.

**Izračun broja zaposlenika**

Broj zaposlenika odgovara broju godišnjih radnih jedinica (GRJ), tj. broju osoba koje su tijekom cijele referentne godine radile puno radno vrijeme u dotičnom poduzetniku ili u njegovo ime. Rad osoba koje nisu radile cijele godine, koje su radile na pola radnog vremena, bez obzira na trajanje, kao i rad sezonskih radnika, izračunava se kao dijelovi GRJ-a. Osoblje se sastoji od:

* 1. zaposlenika;
	2. osoba koje rade za podređenog poduzetnika i koje se prema nacionalnom zakonodavstvu smatraju zaposlenicima;
	3. vlasnici-upravitelji;
	4. partneri koji se bave redovnom djelatnošću u okviru poduzetnika i koji uživaju financijske povlastice od poduzetnika.

Stažisti ili studenti na stručnoj obuci koji imaju ugovor o stažiranju ili stručnoj obuci ne smatraju se osobljem. Ne ubraja se duljina porodiljnog ili roditeljskog dopusta.

*Članak 6.*

**Utvrđivanje podataka o poduzetniku**

1. U slučaju samostalnog poduzetnika, podaci se, uključujući broj osoblja, određuju isključivo na temelju financijskih izvješća tog poduzetnika.

* + 1. Podaci, uključujući broj osoblja, o poduzetniku koji ima partnerske poduzetnike ili povezane poduzetnike određuju se na temelju financijskih izvješća i ostalih podataka poduzetnika ili, ukoliko postoje, na temelju konsolidiranih financijskih izvješća poduzetnika ili konsolidiranih financijskih izvješća u kojima je spomenuti poduzetnik uključen kroz konsolidaciju.

Podacima iz prvog podstavka dodaju se podaci o svim poduzetnicima koji su partneri poduzetnika i koji se nalaze na neposredno višoj ili nižoj razini proizvodnje. Pribrajanje je razmjerno postotku udjela u kapitalu ili glasačkim pravima (koji je veći). U slučaju društva s uzajamnim udjelima, koristi se veći postotak.

Podacima iz prvog i drugog podstavka dodaje se 100% podataka o svim poduzetnicima koji su izravno ili neizravno povezani s dotičnim poduzetnikom, ukoliko podaci već nisu uključeni kroz konsolidaciju financijskih izvješća.

* + 1. Radi provedbe stavka 2., podaci o poduzetnicima koji su partnerski poduzetnici dotičnog poduzetnika, izvode se iz njihovih financijskih izvješća i ostalih podataka, po mogućnosti konsolidiranih. Njima se dodaje 100% podataka o poduzetnicima koji su povezani s ovim partnerskim poduzetnikom, osim ako njihovi podaci iz financijskih izvješća već nisu uključeni kroz konsolidaciju.

Za provedbu istog stavka 2., podaci o poduzetnicima koja su povezani s dotičnim poduzetnikom izvode se iz njihovih financijskih izvješća i ostalih podataka, po mogućnosti konsolidiranih. Njima se pro rata dodaju podaci o svim mogućim partnerskim poduzetnicima ovog povezanog poduzetnika, smještenima na neposredno višoj ili nižoj razini proizvodnje, osim ako nisu već uključeni kroz konsolidaciju financijskih izvješća u postotku koji je, u najmanjoj mjeri, razmjeran s postotkom određenim u drugoj točki stavka 2.

* + 1. Ako u konsolidiranim financijskim izvješćima nema podataka o osoblju danog poduzetnika, broj osoblja se izračunava razmjernim pribrajanjem podataka od partnerskih poduzetnika i pribrajanjem podataka od poduzetnika koja su povezani s dotičnim poduzetnikom.

**PRILOG III**

*(ispunjavaju Prijavitelji)*

**OBRAZAC ZA ISKAZ INTERESA sa dodacima/ popratnim dokumentima:**

**Izjava 1 -** Izjava o nepostojanju situacije za isključivanje

**Izjava 2 -** Izjava o ovlaštenju za provođenje relevantne provedbene zadaće na razini EU i nacionalnog zakona i politika

**Izjava 3 -** Izjava o pristanku na reviziju

**Izjava 4 -** Izjavao nepostojanju supervizorskih mjera

**Izjava 5 -** Izjava o prihvaćanju mjera za usklađivanje interesa i ublažavanje mogućih sukoba interesa

**PRILOG IV**

**SUSTAV BODOVANJA**

|  |
| --- |
| **Kriterij 1.: Smanjenje kamatne stope** |
| **Umanjenje** | **Bodovanje** |
| 0,1%-0,2% | 0,5 |
| 0,21%-0,3% | 0,75 |
| 0,31%-0,4% | 1 |
| 0,41%-0,5% | 1,25 |
| 0,51%-1% | 1,5 |
| više od 1% | 2 |
| **Maks. bodovi** | **8** |
|  |  |
| **Kriterij 2.: Volumen kredita odobrenih u programu „ESIF Ograničeno portfeljno jamstvo„** |
| **Kriteriji**  | **Bodovanje** |
| od 0-10 | 5 |
| od 11-20 | 10 |
| od 21-30 | 15 |
| od 31-40 | 20 |
| od 41-50 | 25 |
| **Maks. bodovi** | **25** |
|  |  |
| **Kriterij 3.: Broj partija kredita odobrenih u programu „ESIF Ograničeno portfeljno jamstvo“** |
| **Kriteriji**  | **Bodovanje** |
| od 0-50 | 5 |
| od 51-100 | 10 |
| od 101-150 | 15 |
| od 151-200 | 20 |
| od 201-250 | 25 |
| od 251-300 | 30 |
| od 301-350 | 35 |
| više od 351 | 40 |
| **Maks. bodovi** | **40** |

**PRILOG V**

**PREDLOŽAK SPORAZUMA O POSLOVNOJ SURADNJI**

1. Program Vlade i Provedbeni Program zajedno, uključujući izmjene istog. [↑](#footnote-ref-1)